title: Battlefield 3
text: Battlefield 3 pe BF3 a zo ur c'hoari tenn a-stroll eus an heuliad c'hoarioù video Battlefield Serie, savet gant ar Studio Dice hag embannet gant Electronic Arts pe EA Games d'ar 25 a viz Here 2011.
  
  Embannet ez eo bet war urzhiataer, PlayStation 3, ha war Xbox 360 ouzhpenn da se ez eus bet ur stumm evit ar pellgomzoù hezoug EA Mobile. Da heul Battlefield 2 e teu.
  
  D'ar 4 a viz Du 2011 goude 10 devezh embannadur ez eus bet gwerzhet 5 milion a skouerennoù.
  
  Istor savidigezh ar c'hoari 
  
  Adkemer a ra nevezintioù ar c'hoarioù etrezañ ha Battlefield 2: Battlefield : Bad Company, Battlefield : Bad company 2 hag an ouzhpennadur Battlefield: Bad Company 2 Vietnam.
  
  Anat ez eo bet raktal da Electronic Arts e vefe diazezet diouzhtu evit an urzhiataer. Implijet e vez ar c'heflusker video Frostbite 2, ur gwelladur d'eus an hini Frostbite hag a ro an tu da gavout muioc'h a gwirvoud ha da zistruj ar savadurioù kavet dre tachennoù ar c'hoari Battlefield 3.
  
  Dre ma z'eo bet sevenet evit an urzhiataer e vez gwelet disheñvelderioù gant ar stummoù konsoloù video. Ar stummoù 'se ne roont ket kement a c'halloud distruj war an aergelc'h dre ma n'int ket galloudus a-walc'h evit implij da vat nerzh al lusker c'hoari video Frostbite 2.
  
  Kampagn bruderezh Battlefield 3 
  Electronic Arts en deus bet lakaet e plas ur c'hampagn bruderezh meur evit ar c'hoari Battlefield 3 a-benn talañ ouzh an heuliad c'hoarioù Call Of Duty
  
  E toare ar filmoù Amerikan ez eus bet savet filmoù-tañva ha filmoù kinnig a-benn desach ar c'hoarierien war zu prenañ ar c'hoari ur wech embannet. Electronic Arts a zo bet o vont gant un arc'hantaouiñ a 100 000 000 dollar US (Tro-dro 73 810 000 euroioù) evit ar c'hampagn brudañ e c'hoari nevez.
  
  Un embannadur bêta eus Battlefield 3 a zo bet embannet d'an 30 a viz gwengolo 2011 war an holl diazezoù c'hoari. Echuet ez eo d'an 10 a viz here 2011. Ar c'hoarierien bet o koumanantiñ en araok embannadur termenet ar c'hoari dre Origin o deus bet kavet an tu da vont etrezek o c'hoari 2 devezh araok e embannadur d'an holl re all.
  
  Tudennoù Battlefield 3 
   Serjant Henry Black Blackburn : Ur soudard d'eus ar 1añ batailon a sklerijennerien an USMC, Haroz an istor. 
   Christian Matkovic : Kenstourmer Blackburn. Aes eo da anavezout dre an arm M136 AT4 a vez gantañ bepred ouzh e skoaz. 
   David Dave Montes : Kenstourmer Blackburn. Mindrailher ar skipailh ez eo. 
   Steve Campo : Penn ar strollad stourm. Blackburn a gemer e blas pa varv. 
   Jack Chaffin : Kenstourmer all da Blackburn. 
   Kaporal Jonathan Jono Miller : Paotr ar radio en un tank pe karr hobregon
   Ingham : Kenstourmer Miller. 
   Letanant Jennifer Colby Hawkins : Ur vlenierezh kirri-nij F18 en aerlu ar Stadoù-unanet bet eo bet gant un nij brezel a-us da Téhéran. 
   Dimitri Dima Mayakovsky : Ezel d'eus ar GRU (Aozadur ar spiañ evit lu kevredad Rusia) kaset da Bariz ha norzh an Iran a-benn talañ gant ur riskl nukleel. 
   Solomon : Enebour meur an haroz hag e genstourmerien. Bet eo bet o labourat evit sponterien ar PLR, Al Bashir, Kaffarov hag ar CIA. 
   Faruk Al Bashir : Penn ar PLR (strollad sponterien) en Iran. Labourat a ra gant Solomon ha Kaffarov. 
   Amir Kaffarov : Gwerzher armoù a orin rusian. Labourat a ra gant Solomon hag Al Bashir. 
   Kyril : Ezel ar GRU. 
   Vladimir : Ezel ar GRU.
  
  Sonerezh ar c'hoari 
  Labouret ez eo bet sonerezh ar c'hoari evel evit ur film. D'ar 24 a viz here 2011 un devezh araok embannadur ar c'hoari e oa tu prenañ ar bladenn pe e bellgargañ war iTunes et Amazon.com.
  
  Saverien sonerezh Battlefield 3 a zo Johan Skugge & Jukka Rintamäki.
  
  Ouzhpennadurioù Dlc 
  Ouzhpennadurioù doare DLC a zo bet d'ar c'hoari Battlefield 3:
   Back to Karkand (13 a viz Kerzu 2011)
   Close Quarters (19 a viz Even 2012)
   Armored Kill ( 18 a viz Gwengolo 2012)
   Aftermath (18 a viz Kerzu 2012)
   End Game (12 a viz Meurzh 2013)
  
  Adsevel d'ar c'hoari 
   Battlefield 3 Premium (4 a viz Even 2012)
  
  Tro-dro d'ar c'hoari 
   Heuliet ez eo bet Battlefield 3 gant Battlefield 4 dre ar berzh hag a zo bet graet gantañ.
   Battlefield 3 a zo bet embannet en EA Humble Bundle (Electronic arts humble bundle), ar sammad arc'hant en he fezh a oa bet roet da aozadurioù digorvo.
  
  Liammoù diavaez 
   Lec'hienn ofisiel Battlefield 3
   Kinnig film Battlefield 3 gant Electronic Arts
  
  Notennoù ha daveenoù 
  
  C'hoarioù video
  Heuliadoù c'hoarioù video
  Heuliad c'hoarioù video Battlefield
  C'hoarioù video Electronic Arts
  C'hoarioù video 2011
  First-person shooter